Къэбэрдей-Балъкъэрым и мэкъумэш продукцэр Азербайджаным щагъэлъагъуэ
КъБР-м и мэкъумэш предприятэхэмрэ сырьём елэжь IуэхущIапIэхэмрэ я продукцэр иджыблагъэ щагъэлъэгъуащ илъэс 25-рэ хъуауэ Баку гъэ къэс къыщызэIуах «Ерыскъы промышленность» дунейпсо зэхыхьэм. Мы Iуэхур къызэригъэпэщащ республикэм ХьэрычэтыщIэхэм защIэгъэкъуэнымкIэ и центрым.
Выставкэм утыку къыщрахьащ къэрал 40-м щыщ компаниеу мини 2-м щIигъум я продукцэр. Мы зэхыхьэм икъукIэ мыхьэнэшхуэ иIэщ къэралхэм яку дэлъ сату-экономикэ зэхущытыкIэхэм зегъэужьынымкIэ, апхуэдэу дунейм щыпашэ мэкъумэш IуэхущIапIэхэм ягъэхьэзыр ерыскъыпхъэхэмрэ Iэмэпсымэхэмрэ утыку къихьэнымкIэ.
КъБР-м и Iэтащхьэмрэ Правительствэмрэ я пресс-IуэхущIапIэ.
